Olet oppinut lähes kaiken tarvittavan noustaksesi A-luokan kulttijohtajaksi.
Toivottavasti olit tarkkana, sillä on viimeisen oppitunnin aika.
Nyt opit säästymään ikävältä lopulta, joka monia guruja on kohdannut.
Älä anna listan masentaa.
Sinä voit toimia toisin ja tehdä ryhmästäsi pitkäikäisen -
noudattamalla ikuisen isän, Sun Myung Moonin, oppeja.
Tämän legendaarisen johtohahmon -
seuraajakunnan laajuus ja pysyvyys ovat aivan omaa luokkaansa.
Moon yhdisti politiikan, talouden ja uskonnon.
Hän loi kolmen suoran.
Anna Moonin näyttää, miten muunnat oman laumasi -
globaaliksi voimaksi, joka on tehty kestämään. Ikuisesti.
NÄIN TULLAAN KULTTIJOHTAJAKSI
TEE LIIKKEESTÄ KUOLEMATON
Kuudenkymmenen vuoden aikana pastori Moon -
teki Yhdistymiskirkosta eli moonilaisuudesta joukkoliikkeen,
joka on yhä voimissaan, vaikka johtaja kuoli yli 10 vuotta sitten.
Kaikista 1970-luvulla syntyneistä uusista uskonnoista -
Yhdistymiskirkko on ollut selvästi menestyksekkäin.
Liike on osoittautunut pitkäikäiseksi.
Jos haluat varmistaa omankin ryhmäsi jatkuvuuden,
kannattaa ensin perehtyä Mooniin henkilönä.
MOONIN KOHTALO OLI TAIVAAN SANELEMA
Yhdistymiskirkko sai tarinan mukaan alkunsa,
kun Moon noin 15-vuotiaana -
oli pääsiäissunnuntaina vuorilla rukoilemassa.
Jeesus ilmestyi ja sanoi hänelle:
"Epäonnistuin tehtävässäni, joten sinun täytyy viedä se loppuun."
Ensin Moon kieltäytyi,
mutta Jeesus aneli: "Ole kiltti ja jatka työtäni,
sillä sinut on valittu." Lopulta Moon sitten suostui.
Niin meille lapsille kerrottiin.
MOON RIKASTUI AASIASSA
Yhdistymiskirkolla oli Japanissa ja Koreassa aktiivinen jäsenkunta.
Japani oli paikka, jossa rahan tienaaminen sujui.
Tavoitteena oli kerryttää taloudellista valtaa.
Puoliksi japanilaisena tiedän, että lojaalius ja kunnia -
ovat Japanissa tärkeitä arvoja, ja Moon käytti sitä hyväkseen.
MOONILLA OLI PAKKOMIELLE AMERIKKALAISESTA UNELMASTA
Moon lähti 1970-luvulla Yhdysvaltoihin -
ja yritti saada siellä seuraajia.
Hän asettui Tarrytowniin New Yorkin pohjoispuolelle.
Se oli Yhdistymiskirkon keskuspaikka ja monen jäsenperheen koti.
Siihen aikaan kultit kukoistivat Yhdysvalloissa.
1960-luvun hipit etsivät edelleen totuutta, rakkautta ja parempaa elämää.
Jäsenistö kasvoi vauhdilla.
Kirkko oli olevinaan new age -kristinuskoa,
vaikka oikeasti kyseessä oli äärikonservatiivinen järjestö.
Moon sai siis jalansijaa,
mutta millä saarnamies siivitti nousunsa henkisyyden vuorenhuipulle?
Se alkoi pienellä vilunkipelillä.
KÄYTÄ HOUKUTUSLINTUA
Yksi kulttien tunnusomaisimpia piirteitä on jatkuva huijaaminen.
Alusta loppuun saakka.
Jos kultit mainostaisivat todellista sisältöään -
ja ideologiaansa, kukaan ei liittyisi niihin.
Vaatimukset jäseniä kohtaan kasvavat pikkuhiljaa ajan myötä,
ja kultin ote jäsenten elämästä tiukentuu vähitellen.
Siksi sinun tulee tarjota seuraajaehdokkaille uusi totuus -
näiden neuvokkaiden johtajien malliin.
Moninkertaisen presidenttiehdokkaan Lyndon LaRouchen poliittinen kultti -
tunnettiin mm. nimillä Schiller-instituutti -
ja Fusion Energy Foundation,
jotta yhteys aatteen kiisteltyyn johtajaan pysyisi piilossa.
LaRouche väitti juutalaisten perustaneen Ku Klux Klanin -
ja Bushien tehneen yhteistyötä natsien kanssa.
Charles Dederichin Synanon-kultti oli alkujaan huumekuntoutusohjelma.
Lopulta hän otti seuraajiensa rahat eikä päästänyt heitä lähtemään.
Kaikki levisi käsiin, kun hän yritti tappaa ex-jäsenen juristin käärmeellä.
Australialaisen Anne Hamilton-Byrnen seuraajat -
luulivat kuuluvansa joogaryhmään.
Muutama tosin tiesi hänen koulivan -
laittomasti adoptoiduista lapsistaan uutta, ylivertaista ihmisrotua.
Yhdistymiskirkko ei ehkä kaikkien mielestä ole kultti,
mutta Moon tiesi, ettei messiaaninen sanoma ehkä ota heti tulta,
joten hän teki totuuden kätkemistä yhteispeliä.
Käännytystyötä tehdessämme meidän täytyi -
salata kuulumisemme Yhdistymiskirkkoon,
sillä se voisi vaikeuttaa käännyttämistä.
Moista voisi sanoa valehteluksi,
mutta moonilaisille kyseessä oli "taivaallinen harhautus".
Taivaallisen harhautuksen periaate on,
että mitä vain saa sanoa, jos se palvelee kirkkoa ja Jumalaa.
Saatoimme sanoa kuuluvamme CARPiin, joka on moonilainen opiskelijajärjestö,
tai IOWC:hen eli International One World Crusadeen.
sillä niiden mahtipontiset nimet piilottivat yhteytemme Yhdistymiskirkkoon.
Kirkko kieltää rekrytoineensa jäseniä petollisin keinoin,
mutta näin Diane Benscoter aikoinaan saatiin mukaan.
Elettiin 70-luvun alkua.
Olin 17 ja kävelin kadulla.
Joku ojensi minulle banaanin käärittynä lentolehtiseen,
joka mainosti 240 kilometrin rauhanmarssia Omahasta Des Moinesiin.
Tempausta sponsoroi One World Crusade.
Toimittajan urasta haaveileva Diane haistaa jutun juurta.
Muutaman päivän kuluttua hän on mukana viiden päivän marssille lähtijöissä.
Pian hän alkaa saada ystäviä.
Marssin aikana vierelläni kulki koko ajan kaksi ihmistä,
jotka vaikuttivat todella kiinnostuneilta elämästäni.
He kyselivät minulle tärkeistä asioista ja tulevaisuuden toiveistani.
En ollut saanut sellaista huomiota osakseni kai koskaan.
Dianea rakkauspommitetaan.
Moonilaisten suosima rekrytointitaktiikka vakuuttaa usein -
jopa Dianen kaltaiset skeptikot.
Tuntui mukavalta, kun minusta ja näkemyksistäni oltiin kiinnostuneita.
Joukko marssii tauotta nukkuen vain muutaman tunnin yössä.
Majoituimme kirkkojen kellareihin. Se oli todella uuvuttavaa.
Iltaisin ryhmä kuuntelee pitkiä saarnoja kirjasta nimeltä -
Taivaallinen periaate.
Sen oli kirjoittanut Sun Myung Moon.
Kirjan mukaan -
Jeesuksen tehtävä oli mennä naimisiin ja siittää synnistä vapaita lapsia.
Jeesus epäonnistui siinä,
joten Jumala lähetti uuden Messiaan, joka oli syntynyt Koreassa 1920-luvulla.
Meille valkeni kuin ilmestyksenä, että Moon oli uusi Messias.
"Hyvä tavaton!" Puhkesimme kyyneliin.
Minulle sanottiin, että olin siellä, koska Jumala johdatti minut sinne.
Diane saatiin omaksumaan Yhdistymiskirkon opit hänen tajuamattaan.
Enää piti vain tavata itse Messias.
Ryhmän jäsenet itkivät.
He kiiruhtivat suutelemaan Moonin kenkiä.
Se oli kaunis palvonnan hetki.
Diane oli koukussa.
Moonin indoktrinaatiometodit olivat alkuvuosina hyvin tehokkaita.
Tuhannet yhdysvaltalaisnuoret ovat liittyneet Yhdistymiskirkon jäseniksi.
Monet olivat vakuuttuneita,
että toinen tuleminen oli alkanut ja että Moon oli Messias.
Uskon, että hän on Johannes Kastajan kaltainen profeetta,
joka valmistelee toista tulemista.
Käsikirjan harhautusopeilla saat väen koukkuun,
mutta pitkän tähtäimen menestys vaatii jotain kouriintuntuvampaa.
PANE BISNES PYÖRIMÄÄN
Jos tavoitteena on pysyvyys, uskon lisäksi tarvitaan muutakin.
Nimittäin aimo tukku rahaa.
Kirkkoon liittyi ehdottomasti myös liiketoimintaa.
Meidän piti kerätä varoja maanpäällisen taivaan luomista varten.
Siinä voimamme olisi.
Maallisen voiman valjastamiseksi Moon sijoitti kaikkeen mahdolliseen.
Niin ginseng-teehen -
kuin M79-kranaattikivääreihin.
Hotelleihin, korkeakouluihin, tanssiryhmiin,
golfkenttiin -
ja jopa chinchillatarhoihin.
Vankimman aseman bisnesvirityksistä sai True World Foods,
joka antoi Yhdysvalloille sushin lahjan.
Taivaallinen maku.
True World Foods väittää olevansa suurin sushintoimittaja -
USA:n ravintoloille. Harmi, sillä pidän sushista.
Sama täällä.
Aina kun syön sushia, saatan tahtomattani tukea kirkkoa.
Jos et halua verokarhun haukkaavan osaa tuotostasi,
kannattaa pestata fiksut kirjanpitäjät.
Moni ryhmä määrittelee itsensä uskonnoksi välttyäkseen verojen maksamiselta.
Yhdysvalloissa on helppo perustaa uskonto.
Entisten jäsenten mukaan -
Moonilla oli toinenkin keino maksimoida tuotto.
ILMAINEN TYÖVOIMA
Saatoin tehdä 18 tunnin työpäiviä ilman vapaapäiviä ja palkkaa.
Äitini pyöritti lähes tauotta kirkon lastenhoitotoimintaa -
saamatta palkkaa.
Vaikka seuraajasi joutuvat ehkä kiristämään vyötään,
sinun ei tarvitse.
Moonilla oli iso kartanotila.
Perheellä oli henkivartijat pyhää suojelusta varten.
Moonin perhe eli yltäkylläisyydessä.
Heillä oli huvijahdit ja kaikki,
ja me olimme onnekkaita voidessamme tarjota sen kaiken.
Raha ei toki silti ole kaikki kaikessa.
Tehdäksesi liikkeestäsi kuolemattoman, sinun on tuotava sitä esille.
Kun esiinmarssin aika koittaa, tee liikkeestäsi huomion keskipiste.
PANE PYSTYYN KUNNON SHOW
Miten saat maailman kiinnostumaan uskonopeistasi?
Laatisitko julkilausuman missiostasi? Tylsää.
Menisitkö puheohjelmaan? Sovinnaista.
Ei. Sinä vedät stadionin täyteen rocktähden elkein.
Suuret johtajat osaavat järjestää show'n.
On valoja, musiikkia ja valtava, suosiotaan osoittava ihmismassa.
Täytyy luoda kokemus,
joka on intensiivinen ja hengellinen ja tuntuu hyvin erityiseltä.
Moonista voi olla montaa mieltä, mutta näyttävyyden hän hallitsi.
Yhdistymiskirkko järjesti usein isoja tapahtumia.
Ne korostivat Moonin asemaa ja tekivät hänestä huomion keskipisteen.
Hän janosi massojen palvontaa.
Hän ei tehnyt mitään pienesti.
Hän puhui Madison Square Gardenissa vuonna 1974 -
ja Yankee Stadiumilla heinäkuussa 1976.
Myöhemmin samana vuonna Moon järjesti tapahtuman Washington-monumentilla,
mutta suurimman suosion saivat nämä tempaukset.
JOUKKOHÄÄT
Pastori Moon järjesti useita joukkohäitä.
Niin hän osoitti vaikutusvaltansa.
Virallinen syy on tietysti toinen.
Messiaan tavoite oli luoda täydellinen yhteiskunta -
perisynnistä vapautuneille ihmisille.
Vihkiminen pesi pois syntymässä saadun perisynnin -
ja vei Jumalan luokse.
Kesällä 1982 Lisan äiti otti kunnian kiitollisena vastaan.
Istuin Madison Square Gardenin parhailla paikoilla äitini häissä.
Lisan äiti Mimi oli kuulunut Moonin kirkkoon 8 vuoden ajan.
Kihlaus oli suoritettu siunausseremoniassa kolme vuotta aiemmin.
Moon valitsi jäsenille puolisot isossa salissa.
Yksi miehistä nousi ylös, ja Moon osoitti joukosta hänelle vaimon.
Lisan äiti oli eronnut -
eli moonilaisten silmissä hän ei ollut priimatavaraa.
Moon käski hänen nousta ja kysyi, kuka suostuisi ottamaan hänet.
Mies, jota kutsun Philiksi, ilmoitti suostuvansa.
Niin heistä tuli pari.
Tuoreet kihlaparit saavat olla muutaman minuutin yhdessä -
ennen kuin kukin jatkaa töitään tahollaan.
He tapasivat toisensa vain kerran tai pari ennen häitään.
Hääpäivänä vihkiseremonia kestää tuntikausia.
Äitini hääpäivänä vihittiin yhteensä 2 074 paria.
Istuin yleisössä, ja ohitseni virtasi jatkuva mustavalkoinen jono.
Etsin joukosta äitiä, mutta en löytänyt.
Moonin seuraajat ovat paikalla Jumalaa varten, Moon kameroita.
Ja saa maailman huomion.
Joukkohäät toivat Moonille enemmän mainetta kuin mikään muu,
sillä sellaista ei ollut ennen nähty.
Joukkohäät olivat PR-temppu ja pörhistelyä, eivät mitään muuta.
Joukkohäät kuitenkin palvelivat Moonin ikuisuusprojektia,
sillä mitä häistä usein seuraa?
LUO SEURAAVA SUKUPOLVI
Pienten seuraajanjalkojen tepsutus on paras keino varmistaa -
liikkeen loistava tulevaisuus.
Moon ymmärsi asian tärkeyden ja leipoi sen osaksi ydinteologiaansa.
Hän asetti omat lapsensa eli "todelliset lapset" -
kirkon valtapyramidin huipulle.
He olivat Messiaan lapsia,
joten he saivat mellastaa täysin vapaasti.
Seuraavana tulivat "siunatut lapset", joiden vanhemmat isä Moon oli yhdistänyt.
Kirkkoon syntyneitä lapsia pidettiin vapaina perisynnistä,
joten saimme osaksemme erityiskohtelua.
Ne lapset, joiden vanhempien liittoa Moon ei ollut siunannut,
olivat yhä syntisiä.
Ja kaikki muut…
Muuta maailmaa hallitsee Saatana.
Kukapa ei sellaisessa tilanteessa haluaisi olla siunattu?
Sillä tavalla meidät pakotettiin pysymään kirkon jäseninä.
Jos harrastaisi seksiä jonkun ei-puhdasverisen kanssa,
menettäisi puhtautensa -
ja tuhansien vuosien henkinen valmistautuminen -
veremme puhdistavan Messiaan tuloon menisi hukkaan ja helvetti odottaisi.
Meitä siis painostettiin.
Varmistaakseen siunattujen lasten pysymisen kaidalla tiellä -
Moon tarjosi heille lisäkoulusta Camp Sunrise -leireillä.
Camp Sunrise -leirit olivat Yhdistymiskirkon versio raamattuleireistä.
Ne oli tarkoitettu kirkkoon syntyneille.
Leireillä on tarjolla paljon tervehenkistä tekemistä.
Siellä uitiin,
ammuttiin jousipyssyillä ja patikoitiin.
Todellisen isän valvovan silmän alla.
Joka aamu ennen aamupalaa tehdään ryhmäytymisharjoituksia.
Teimme yhdessä haarahyppyjä.
Hypyt piti laskea jättämällä lukuja väliin.
Jos joku unohti jättää väliin, piti aloittaa alusta.
Ruokaa ei saatu ennen kuin hypyt sujuivat.
Sitten on vuorossa kahdeksan tuntia luennointia teologiasta.
Jos joku alkoi nuokahdella, vahdit tökkivät kepillä hereille.
Leffailtojakin pidetään.
Meille näytettiin videoita, joissa kirkon jäseniä -
siepattiin kadulta pakettiautoihin -
ohjelmoinnin purkua varten.
"Ohjelmoinnin purkajat" olivat meille mörköjä.
Lopun päivää käsitellään esiaviollisen seksin vaaroja -
ja valmistaudutaan omaan siunattuun liittoon.
Olisi hauskempaa olla melomassa.
Leirien piti vahvistaa uskoamme kirkkoon -
yhdistämällä mukavat lapsuuden elämykset kirkon opetusten iskostamiseen mieliimme.
Mainio tapa turvata sijoituksesi ryhmäsi tulevaisuuteen.
Ennen tulevia saavutuksia -
on kuitenkin hoidettava nykyiset ongelmat pois häiritsemästä.
Rakastamme ihania lapsiamme.
Moon joukkoineen on altistanut heidät raskaalle aivopesulle.
Käsikirjan ansiosta et kuitenkaan ole ongelmiesi kanssa yksin.
VERKOSTOIDU KORKEALLE
Kun pankkitili pullistelee ja seuraajia on jo monta sukupolvea,
olet matkalla varsin kadehdittuun asemaan.
Tiellesi saattaa silti osua vielä joitakin töyssyjä.
Useimmat kulttijohtajat ovat suuruudenhulluja narsisteja.
Heidän ei mielestään tarvitse noudattaa yhteiskunnan lakeja ja sääntöjä,
joten kulissien takana voi tapahtua paljon asioita, jotka he haluavat salata.
Siksi on hyvä hankkia voimakkaita liittolaisia Moonin mallin mukaan.
Moon oli taitava antamaan -
vaikutelman luotettavuudesta.
Hän tiesi, kenet kannatti tavata ja kenen kanssa poseerata kuvissa.
Erityisen hyvin hän onnistui -
luomaan suhteita Yhdysvaltain konservatiivisiin tahoihin.
Sodassa kommunismia vastaan -
pastori Moon on käynnistänyt maailmanlaajuisen ristiretken,
jotta tuo läpeensä paha imperiumi kohtaisi lopullisen tappion.
Oikeistolaisten oli helppo asettua tukemaan Moonia,
sillä he jakoivat samanlaisen aatemaailman -
kommunismin vastustamisesta ja uskonnonvapaudesta.
Moon pääsi varsin pitkälle poliittisten näkemystensä ansiosta.
Nykysuhteiden rajallinen teho kävi kuitenkin Moonille pian selväksi.
Pastori Moon sai 18 kuukauden vankeustuomion -
veronkierrosta korkotuloista,
joita hän kerrytti pitämällä kirkon varoja omalla tilillään.
Moon kielsi toimineensa väärin, ja sai väitteelleen tukea.
Nähdäkseni verovirasto ja hallitus ovat ylittäneet toimivaltansa -
kirkon ja valtion erottamisen suhteen.
Istuttuaan 13 kuukautta tuomiostaan Moon päätti käyttää lisää rahaa,
jotta ystäväverkosto tietäisi heidän olevan samalla puolella.
Kirkko perusti rauhanjärjestön ja hakeutui yhteistyöhön YK:n kanssa.
Moon perusti myös konservatiivisen sanomalehden,
The Washington Timesin.
Sanomalehti The Washington Times -
on tuonut poliittiseen uutisointiin kauan kaivattua tasapainoa.
Moni ei tiennyt, että sanomalehti oli Moonin perustama -
ja että lehteä toimittivat moonilaiset.
Sijoituksillaan Moon hankki vaikutusvaltaa ja etenkin suojelua.
Voi sanoa, että hän siirtyi valtavirtaan.
Lähes jokainen republikaanipresidentti on puhunut kirkon tilaisuuksissa.
Maksua vastaan.
Matkalla kuolemattomuuteen -
piti kuitenkin ylittää vielä yksi, varsin järkähtämätön este.
KUOLEMA
Mahdotontako?
Ei, jos seuraat käsikirjan viimeistä ohjetta.
VARMISTA IANKAIKKISUUTESI
Kuolema. Siihen meidän kaikkien matka päättyy.
Jopa kulttien ja niiden ärsyttävän kuolevaisten johtajien.
Hyvin harvan ryhmän toiminta jatkuu johtajan kuoltua.
Moonilla oli kuitenkin monivaiheinen kuolemattomuussuunnitelma.
Se käynnistyi yhdessä hänen mielipaikoistaan. USA:n kongressitalossa.
23. MAALISKUUTA 2004
Viileänä tiistai-iltana vieraat saapuvat senaatin Dirksen-rakennukseen -
"rauhanlähettiläiden" palkintogaalaan.
Aluksi jaetaan kunniaa yhteisöjään tukeville uskonnollisille johtajille.
Illan edetessä puheissa aletaan kuitenkin valmistella estradia kunniavieraille,
jotka ovat Sun Myung Moon ja vaimonsa Hak Ja Han.
Kaksi kongressiedustajaa tuo parille juhla-asut -
ja myöntää Moonille tittelin "rauhan kuningas".
Moon julistautuu ihmiskunnan vapahtajaksi -
ja ikuisen taivasten valtakunnan luojaksi.
Niin Moonin väitteitä pönkitettiin kongressissa sen jäsenten toimesta.
Se oli valtava saavutus.
Todellista pysyvyyttä varten tarvittiin kuitenkin jotain konkreettisempaa.
Vallanperimyssuunnitelma.
Sen varmistaminen, että valta siirtyy ryhmän suosituille jäsenille,
on tärkeää, sillä johtaja kuolee väistämättä joskus.
Aidon kuninkaallisen tavoin Moon päätti pitää vallan perheenjäsenillä.
Hän koulutti vaimostaan -
ja nuorimmasta pojastaan Hyung Jinistä eli Seanista -
elämäntyönsä jatkajia.
Mutta toimiiko suunnitelma tosipaikan tullen?
3. SYYSKUUTA 2012 58 VUOTTA KIRKON PERUSTAMISEN JÄLKEEN
MOON KUOLLUT 92-VUOTIAANA
Todellinen isä, kiitos täydellisestä omistautumisestasi.
Pastorin kuoltua alkoi varsinainen Game of Thrones.
Jokainen halusi johtajaksi.
Alkukaaoksen rauhoituttua jatkaja lopulta löytyi.
Ei yksittäinen vallanperijä, vaan asiayhteyteen sopiva kolminaisuus.
Hak Ja Hanista tuli kirkon korkein hengellinen johtaja.
Moonien vanhin elossa oleva poika Preston perusti yleishyödyllisen yhteisön.
Nuorin poika Sean irtautui kirkosta -
ja perusti oman, hiukan erikoisen seurakunnan.
Rod of Iron Ministries -kirkko sai nimensä "rautaisesta sauvasta",
joka mainitaan Ilmestyskirjassa.
Kirkon tulkinnan mukaan se tarkoittaa AR-15-kivääriä.
Sean Moon uskoo isänsä olleen Messias -
ja että hän itse on Sun Myung Moonin edustaja.
Ja mitä politiikkaan tulee…
Isä, olemme kiitollisia perustuslain toisesta lisäyksestä.
…omena ei ole pudonnut kauas puusta.
Kyllä on isällä aihetta ylpeyteen.
Käsikirjan avulla olet luonut perustan, kasvattanut seuraajakuntaa,
saanut mielet hallintaasi, luvannut pelastuksen, hionut imagoasi -
ja tehnyt liikkeestäsi kuolemattoman.
Kultille olisi nyt kysyntää.
Ihmiset janoavat merkitystä.
Maailma on tulossa hulluksi.
Me kaikki kaipaamme hengähdystaukoa arkielämän jatkuvasta kaaoksesta.
Sosiaalisen median aikakaudella -
ei tarvitse manipuloida yksittäisiä ihmisiä saadakseen valtaa.
Riittää, että manipuloi algoritmeja, mikä käy paljon helpommin.
Kaiken näkemäsi jälkeen -
olet ehkä todennut, ettet haluakaan kulttijohtajaksi.
Mutta muista,
että tässä maailmassa olet joko saalistaja tai saalis.
Jos olet vuorenvarma, ettet ikinä hairahtuisi kulttiin,
olet juuri sellainen ihminen, jota kulttijohtaja etsii.
Kumman suunnan valitset?
Kaikki on vain näytelmää.
Se on totta.
NÄIN TULLAAN KULTTIJOHTAJAKSI
Tekstitys: Heidi Mäki